

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՀԱՇՎԵՔՆՆԻՉ ՊԱԼԱՏ

**Ո Ր Ո Շ ՈՒ Մ**

2025 թվականի օգոստոսի 26-ի № 59-Լ

**ՀԱՇՎԵՔՆՆԻՉ ՊԱԼԱՏԻ 2024 ԹՎԱԿԱՆԻ ՍԵՊՏԵՄԲԵՐԻ 9-Ի № 91-Լ**

**ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Ղեկավարվելով Հաշվեքննիչ պալատի մասին օրենքի 10-րդ հոդվածի 1-ին 11-րդ կետով և «Նորմատիվ իրավական ակտերի մասին» օրենքի 33-րդ հոդվածի 1-ին մասի 3-րդ կետով և 3-րդ մասով` Հաշվեքննիչ պալատը

**Ո Ր Ո Շ ՈՒ Մ Է`**

1. Հաշվեքննիչ պալատի 2024 թվականի սեպտեմբերի 9-ի «Հաշվեքննիչ պալատի գործունեության ծրագիրը կազմելու կարգը հաստատելու մասին» **№** 91-Լ որոշման մեջ կատարել հետևյալ փոփոխությունը՝
2. որոշման հավելվածի 26-րդ մասի 1-ին կետի «Պետական բյուջեի ֆինանսական հաշվեքննության առարկան պետական բյուջեի մուտքերի ձևավորման և ելքերի իրականացման կանոնակարգված գործունեությունն է, որի շրջանակում հաշվեքննության են ենթարկվում պետական բյուջեով նախատեսված ծրագրերը։» նախադասությունը շարադրել նոր խմբագրությամբ՝ «Պետական բյուջեի ֆինանսական հաշվեքննության առարկան պետական բյուջեի կատարումն է, որի շրջանակում հաշվեքննվում են պետական բյուջեով նախատեսված ծրագրերը։»:
3. որոշման հավելվածի Ձև 2-ի 1-ին բաժնի «Պետական բյուջեի ֆինանսական հաշվեքննություն» աղյուսակը լրացնել հետևյալ բովանդակությամբ՝ նոր սյունակով «Հաշվեքննության տեսակ»:
4. Սույն որոշումն ուժի մեջ է մտնում հրապարակմանը հաջորդող օրվանից:

|  |  |  |
| --- | --- | --- |
| ՀԱՇՎԵՔՆՆԻՉ ՊԱԼԱՏԻ ՆԱԽԱԳԱՀ |  | ԱՏՈՄ ՋԱՆՋՈՒՂԱԶՅԱՆ |

Հավելված

Հաշվեքննիչ պալատի

2024 թվականի սեպտեմբերի 9-ի թիվ 91-Լ որոշման

**ԿԱՐԳ**

**ՀԱՇՎԵՔՆՆԻՉ ՊԱԼԱՏԻ ԳՈՐԾՈՒՆԵՈՒԹՅԱՆ ԾՐԱԳԻՐԸ ԿԱԶՄԵԼՈՒ**

# 1․ ԸՆԴՀԱՆՈՒՐ ԴՐՈՒՅԹՆԵՐ

1. Սույն իրավական ակտով սահմանվում է Հաշվեքննիչ պալատի գործունեության՝ արտաքին պետական հաշվեքննության տարեկան ծրագիրը (այսուհետև՝ Ծրագիր) կազմելու կարգը, ինչպես նաև դրա շրջանակում Հաշվեքննիչ պալատի գործունեության հետ կապված այլ հարաբերություններ։
2. Ծրագրի նախագիծը մշակելու գործընթացը բաղկացած է երկու փուլից՝ առաջիկա երեք տարիների համար միջնաժամկետ առաջնահերթությունների և առաջիկա տարվա Ծրագրի նախագծերի մշակում։ Ծրագիրը նախագծվում է արտաքին պետական հաշվեքննության միջնաժամկետ (եռամյա ժամանակահատված) առաջնահերթություն­ների հիման վրա։
3. Ծրագրի նախագիծը մշակելու աշխատանքները կազմակերպում է Հաշվեքննիչ պալատի պատասխանատու ստորաբաժանումը (այսուհետև՝ Ստորաբաժանում)՝ սույն իրավական ակտով նախատեսված կարգով և ժամկետներում։
4. Ծրագրի նախագծման և իրականացման մշտադիտարկման գործընթացները փաստաթղթավորվում են Հաշվեքննիչ պալատի կողմից սահմանված կարգով։
5. Սույն կարգում օգտագործվող հասկացությունները կիրառվում են «Հաշվեքննիչ պալատի մասին» օրենքի իմաստով։

# 2․ ՄԻՋՆԱԺԱՄԿԵՏ ԱՌԱՋՆԱՀԵՐԹՈՒԹՅՈՒՆՆԵՐԸ

1. Միջնաժամկետ առաջնահերթությունները սահմանվում են օրենսդրությամբ, կառավարության և համայնքների գործունեության ծրագրերով, ինչպես նաև ռազմավարական (հայեցակարգային) փաստաթղթերով և պետական բյուջեներով նախատեսված պետական քաղաքականության միջոցառումների՝ հանրային սեփականության (ունեցվածքի) և (կամ) վերջնական շահառուների վրա ունեցած ազդեցության գնահատականների հիման վրա։
2. Միջնաժամկետ առաջնահերթությունների նախագծի մշակումը սկսվում է յուրաքանչյուր տարվա փետրվարի 1-ին։
3. Միջնաժամկետ առաջնահերթությունները մշակվում են օրենսդրությամբ, կառավարության գործունեության ծրագրերի, պետական միջնաժամկետ ծախսերի ծրագրերի հիման վրա՝ պետական քաղաքականությունների ռազմավարական փաստաթղթերով արձանագրված հիմնախնդիրներին և գերակայություններին համահունչ:
4. Միջնաժամկետ առաջնահերթությունների նախագծի մշակմանը նախորդող տարիներին Հաշվեքննիչ պալատի հաստատած այն միջնաժամկետ առաջնահերթություններն ու դրանց շրջանակում սահմանված հաշվեքննության այն ուղղությունները, որոնք ընթացիկ տարում չեն կորցրել իրենց արդիականությունը, էականությունը, հավելյալ արժեք ստեղծելու ներուժը և հաշվեքննելիությունը, ներառվում են միջնաժամկետ առաջնահերթությունների նախագծում:
5. Ընթացիկ տարվա և դրան նախորդող տարիների՝ միջնաժամկետ առաջնահերթությունների հիման վրա հաստատված Ծրագրերի այն ծրագրային կետերը, որոնց հաշվեքննության արդյունքում ներկայացված առաջարկությունները չեն կորցրել իրենց արդիականությունը և հավելյալ արժեք ստեղծելու ներուժը, ներառվում են միջնաժամկետ առաջնահերթությունների նախագծում՝ որպես միջնաժամկետ հորիզոնում հետհսկողության ենթակա ուղղություններ:
6. Ստորաբաժանումը, սույն կարգի Ձև 1-ի ձևաչափով, մշակում է միջնաժամկետ առաջնահերթությունների նախագիծը և դրա վերաբերյալ կարծիքներ ստանալու նպատակով՝ մինչև տվյալ տարվա մայիսի 1-ը կազմակերպում է նախագծի շրջանառումը Հաշվեքննիչ պալատում։
7. Ստորաբաժանումն ամփոփում է ստացված առաջարկները, և մինչև տվյալ տարվա մայիսի 15-ը, միջնաժամկետ առաջնահերթությունների լրամշակված նախագիծն արտաքին շահառուներին հաղորդակցելու նպատակով ներկայացնում է Հաշվեքննիչ պալատի նախագահին։
8. Ըստ անհրաժեշտության՝ նախագծի լրացուցիչ քննարկումներ կազմակերպելուց հետո, մինչև տվյալ տարվա հունիսի 5-ը, միջնաժամկետ առաջնահերթությունների նախագիծը ներկայացվում է Ազգային ժողով, կառավարություն և հանրային քննարկման՝ հայցելով մեկամսյա ժամկետում փաստաթղթի առնչությամբ կարծիքներ։
9. Սույն կարգի 11-րդ և 13-րդ կետերում նշված կարծիքը Հաշվեքննիչ պալատին ներկայացվում է «Հաշվեքննիչ պալատի գործունեության ծրագրային կետերի և հաշվեքննության միջնաժամկետ առաջնահերթության առաջարկի հիմնավորման» ձևով (Ձև 3), որը միջնաժամկետ առաջնահերթությունների նախագծի հետ ներկայացվում է համապատասխան հասցեատերերին։
10. Ստորաբաժանումը, կարծիքները ստանալուց հետո, ըստ անհրաժեշտության, լրամշակում է միջնաժամկետ առաջնահերթությունների նախագիծը՝ Ձև 3-ով նախատեսված չափանիշներին համապատասխան, և մինչև տվյալ տարվա հուլիսի 15-ը, Հաշվեքննիչ պալատի նախագահին է ներկայացնում «Արտաքին պետական հաշվեքննության միջնաժամկետ առաջնահերթությունները հաստատելու մասին» Հաշվեքննիչ պալատի որոշման նախագիծը։
11. Հաշվեքննիչ պալատը, մինչև տվյալ տարվա հուլիսի 20-ը, հաստատում է արտաքին պետական հաշվեքննության միջնաժամկետ առաջնահերթությունները։

# 3․ ԾՐԱԳՐԻ ԿԱՌՈՒՑՎԱԾՔԸ, ԾՐԱԳԻՐԸ ՀԱՍՏԱՏԵԼՈՒ ԸՆԹԱՑԱԿԱՐԳԸ

1. Ծրագիրը բաղկացած է երեք բաժիններից և ներառում է Հաշվեքննիչ պալատի գործունեության նպատակի իրագործման համար սույն կարգով նախատեսված հետևյալ ծրագրային դրույթները՝
   1. 1-ին բաժին՝ պետական բյուջեի ֆինանսական հաշվեքննությունը և թեմատիկ հաշվեքննությունները,
   2. 2-րդ բաժին՝ միջազգային համաձայնագրերով ստանձնած պարտավորությունների կատարմանն ուղղված միջոցառումները,
   3. 3-րդ բաժին՝ Հաշվեքննիչ պալատի ռազմավարական զարգացման ծրագրով նախատեսված միջոցառումները։
2. Ծրագրում թեմատիկ հաշվեքննությունները նախատեսվում են հաշվի առնելով հետևյալ պայմանները ՝
   1. Հաշվեքննիչ պալատի գործունեության իրավական հիմքերը,
   2. Հաշվեքննիչ պալատի գործունեությունից սահմանված արդյունքների ստացման օրենսդրական ժամկետները,
   3. Հաշվեքննիչ պալատի կարողությունները՝ ներառյալ ֆինանսական, ժամանակային և մարդկային ռեսուրսները, տեխնոլոգիաները, տեխնիկական հագեցվածությունը և այլն,
   4. Հաշվեքննիչ պալատի ծառայողների վարքագծի (ներառյալ՝ անկախության) կանոնների պահպանում,
   5. հաշվեքննության օբյեկտի կողմից հաշվեքննությունը սահմանափակելու առերևույթ տեղեկատվության առկայության հանգամանքը։
3. Ստորաբաժանումը, միջնաժամկետ առաջնահերթությունների հիման վրա, մինչև տվյալ տարվա օգոստոսի 1-ը, սույն կարգի Ձև 2-ի ձևաչափով, մշակում է Ծրագրի նախագիծը և շրջանառում Հաշվեքննիչ պալատում։
4. Հաշվեքննիչ պալատի պաշտոնատար անձանց և կառուցվածքային ստորաբաժանումների կողմից Ծրագրի նախագծի վերաբերյալ կարծիքները ներկայացվում են Ստորաբաժանմանը՝ մեկամսյա ժամկետում։
5. Ստորաբաժանումը, ստացված կարծիքների հիման վրա, մինչև տվյալ տարվա հոկտեմբերիուղղ. 1‑ն, ըստ անհրաժեշտության՝ Ծրագրի լրամշակված նախագիծը արտաքին շահառուներին հաղորդակցելու նպատակով ներկայացնում է Հաշվեքննիչ պալատի նախագահին։
6. Ըստ անհրաժեշտության՝ նախագծի լրացուցիչ քննարկումներ կազմակերպելուց հետո, մինչև տվյալ տարվա հոկտեմբերի 10-ը, Ծրագրի նախագիծը ներկայացվում է Ազգային ժողովին, կառավարությանը և հանրային քննարկման՝ հայցելով մեկամսյա ժամկետում փաստաթղթի առնչությամբ կարծիքներ։
7. Սույն կարգի 20-րդ և 22-րդ կետերում նշված կարծիքը Հաշվեքննիչ պալատին ներկայացվում է Ձև 3-ով, որը Ծրագրի նախագծի հետ ներկայացվում է համապատասխան հասցեատերերին։
8. Ստորաբաժանումը, կարծիքներն ստանալուց հետո, ըստ անհրաժեշտության, լրամշակում է Ծրագրի նախագիծը՝ Ձև 3-ով նախատեսված չափանիշներին համապատասխան, և մինչև տվյալ տարվա նոյեմբերի 20-ը, Հաշվեքննիչ պալատի նախագահին է ներկայացնում «Հաշվեքննիչ պալատի գործունեության տարեկան ծրագիրը հաստատելու մասին» Հաշվեքննիչ պալատի որոշման նախագիծը։
9. Հաշվեքննիչ պալատը, մինչև տվյալ տարվա դեկտեմբերի 1‑ը հաստատում է Ծրագիրը։

# 4․ ՊԵՏԱԿԱՆ ԲՅՈՒՋԵԻ ՖԻՆԱՆՍԱԿԱՆ ՀԱՇՎԵՔՆՆՈՒԹՅՈՒՆԸ ԵՎ ԹԵՄԱՏԻԿ ՀԱՇՎԵՔՆՆՈՒԹՅՈՒՆՆԵՐԸ

1. Ծրագրի՝ «Պետական բյուջեի ֆինանսական հաշվեքննություններ և թեմատիկ հաշվեքննություններ» բաժնում ներառվում են հետևյալ ծրագրային կետերը՝
   1. պետական բյուջեի եռամսյակային (աճողական) և տարեկան ֆինանսական հաշվեքննությունները։ Պետական բյուջեի ֆինանսական հաշվեքննության առարկան պետական բյուջեի կատարումն է, որի շրջանակում հաշվեքննվում են պետական բյուջեով նախատեսված ծրագրերը։

***(26-րդ մասը փոփոխ. 26.08.25 ՀՊՈ-59-Լ)***

* 1. Թեմատիկ հաշվեքննությունները, որոնք ընտրվում են հաշվի առնելով հետևյալ պայմանները՝

ա․ ռիսկի նկարագիրը,

բ․ ռիսկայնության խմբերը,

գ․ ռիսկի վրա ազդող գործոնները,

դ․ ռիսկի մակարդակի վերլուծության սկզբունքները, ինչպես նաև

ե․ թեմաների ընտրության հետ կապված այլ հանգամանքներ։

1. Թեմատիկ հաշվեքննությունների առարկաների և տեսակների ընտրության կարգը սահմանվում է հանրային սեփականության (ունեցվածքի) կառավարման շրջանակում ռիսկերի գնահատման և ըստ այդմ՝ հաշվեքննության թեմայի ընտրության մեթոդաբանությամբ։

# 5․ ՄԻՋԱԶԳԱՅԻՆ ՀԱՄԱՁԱՅՆԱԳՐԵՐՈՎ ՍՏԱՆՁՆԱԾ ՊԱՐՏԱՎՈՐՈՒԹՅՈՒՆՆԵՐԻ ԿԱՏԱՐՄԱՆՆ ՈՒՂՂՎԱԾ ՄԻՋՈՑԱՌՈՒՄՆԵՐԸ

1. Ծրագրի՝ «Միջազգային համաձայնագրերով ստանձնած պարտավորությունների կատարմանն ուղղված միջոցառումներ» բաժնում ներառվում են միջազգային համաձայնագրերով Հայաստանի Հանրապետության ստանձնած պարտավորությունների շրջանակում Հաշվեքննիչ պալատի կողմից իրականացման ենթակա միջոցառումները։

# 6․ ՀԱՇՎԵՔՆՆԻՉ ՊԱԼԱՏԻ ԳՈՐԾՈՒՆԵՈՒԹՅՈՒՆԸ ԲԱՐԵԼԱՎԵԼՈՒ ՌԱԶՄԱՎԱՐԱԿԱՆ ԶԱՐԳԱՑՄԱՆ ԾՐԱԳՐՈՎ ՆԱԽԱՏԵՍՎԱԾ ՄԻՋՈՑԱՌՈՒՄՆԵՐԸ

1. Ծրագրի՝ «Հաշվեքննիչ պալատի գործունեությունը բարելավելու ռազմավարական զարգացման ծրագրով նախատեսված միջոցառումներ» բաժնում ներառվում են ռազմավարական ծրագրի կատարումն ապահովող՝ տվյալ տարվա համար նախատեսված միջոցառումները։

# 7․ ԳՈՐԾՈՒՆԵՈՒԹՅԱՆ ԾՐԱԳՐԻ ԻՐԱԿԱՆԱՑՄԱՆ ՄՇՏԱԴԻՏԱՐԿՈՒՄԸ

1. Ստորաբաժանումը, ներքին աուդիտի ստորաբաժանման հետ համատեղ, իրականացնում է Ծրագրի իրագործման առաջընթացի ամսական (աճողական) մշտադիտարկում։
2. Մշտադիտարկման գործընթացի չափանիշներ են՝ Ծրագրի տվյալները, զարգացման ռազմավարական ծրագրի և Հաշվեքննիչ պալատի բյուջետային հայտի արդյունքային ցուցանիշները, ինչպես նաև այլ կիրառելի իրավական պահանջներ։
3. Մշտադիտարկման նպատակով տվյալները հավաքվում են հաշվեքննությունների աշխատանքային փաստաթղթերից, ներքին և արտաքին աղբյուրներից, ինչպես նաև ներքին հարցազրույցների միջոցով։
4. Մշտադիտարկման արդյունքներով, յուրաքանչյուր ամսվան հաջորդող ամսվա առաջին 10-ն օրվա ընթացքում, Ստորաբաժանումը Հաշվեքննիչ պալատին է ներկայացնում Ծրագրի կատարման մշտադիտարկման արդյունքները։

*Ձև 1*

**ՀԱՇՎԵՔՆՆՈՒԹՅԱՆ ԱՌԱՋՆԱՀԵՐԹՈՒԹՅՈՒՆՆԵՐԸ**

**---------- - --------- թթ․**

* Բովանդակություն
* Հապավումներ
* Ներածություն
* Առաջնահերթություն «(Վերնագիրը)»

- Նշանակալի միտումներ և մարտահրավերներ

- Հաշվեքննության հիմնական ուղղությունները

* Առաջընթաց

- Հաշվեքննիչ պալատի նախորդ տարիների միջնաժամկետ առաջնահերթությունների հիման վրա հաստատված հաշվեքննության ծրագրային կետերի կատարման արդյունքում արձանագրված առաջընթացի վերաբերյալ ամփոփ տեղեկատվություն

* Ռիսկեր
* Ծանոթագրություն

*Ձև 2*

Հավելված

Հաշվեքննիչ պալատի 20---- թվականի

————— --- -ի թիվ——— -Լ որոշման

**ՀԱՇՎԵՔՆՆԻՉ ՊԱԼԱՏԻ 20—— ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳԻՐ**

**1-ԻՆ ԲԱԺԻՆ**

**- ՊԵՏԱԿԱՆ ԲՅՈՒՋԵԻ ՖԻՆԱՆՍԱԿԱՆ ՀԱՇՎԵՔՆՆՈՒԹՅՈՒՆ**

|  |  |  |  |  |  |
| --- | --- | --- | --- | --- | --- |
| N | Հաշվեքննության օբյեկտ | Հաշվեքննության առարկա | Հաշվեքննության տեսակ | Պատասխանատու ստորաբաժանում | Հաշվեքննության իրականացման ժամկետ |
| 1. |  |  |  |  |  |

***(Բաժինը լրաց. 26.08.25 ՀՊՈ-59-Լ)***

**- ԹԵՄԱՏԻԿ ՀԱՇՎԵՔՆՆՈՒԹՅՈՒՆՆԵՐ**

|  |  |  |  |  |  |
| --- | --- | --- | --- | --- | --- |
| N | Հաշվեքննության օբյեկտ | Հաշվեքննության առարկա | Հաշվեքննության տեսակ | Պատասխանատու ստորաբաժանում | Հաշվեքննության իրականացման ժամկետ |
| 2. |  |  |  |  |  |

**2-ՐԴ ԲԱԺԻՆ**

**ՄԻՋԱԶԳԱՅԻՆ ՀԱՄԱՁԱՅՆԱԳՐԵՐ ԵՎ ՍՏԱՆՁՆԱԾ ՊԱՐՏԱՎՈՐՈՒԹՅՈՒՆՆԵՐԻ ԿԱՏԱՐՄԱՆՆ ՈՒՂՂՎԱԾ ՄԻՋՈՑԱՌՈՒՄՆԵՐ**

|  |  |  |  |
| --- | --- | --- | --- |
| N | Միջոցառման անվանում | Պատասխանատու ստորաբաժանում | Իրականացման Ժամկետ |
| 1․ |  |  |  |

**3-ՐԴ ԲԱԺԻՆ**

**ՀԱՇՎԵՔՆՆԻՉ ՊԱԼԱՏԻ ԶԱՐԳԱՑՄԱՆ ԾՐԱԳՐԵՐՈՎ ՆԱԽԱՏԵՍՎԱԾ ՄԻՋՈՑԱՌՈՒՄՆԵՐ**

|  |  |  |  |
| --- | --- | --- | --- |
| N | Միջոցառման անվանում | Պատասխանատու ստորաբաժանում | Իրականացման Ժամկետ |
| 1․ |  |  |  |

*Ձև 3*

**ՀԻՄՆԱՎՈՐՈՒՄ**

**ՀԱՇՎԵՔՆՆԻՉ ՊԱԼԱՏԻ ԳՈՐԾՈՒՆԵՈՒԹՅԱՆ ԾՐԱԳՐԱՅԻՆ ԿԵՏԵՐԻ ԵՎ ՀԱՇՎԵՔՆՆՈՒԹՅԱՆ ՄԻՋՆԱԺԱՄԿԵՏ ԱՌԱՋՆԱՀԵՐԹՈՒԹՅԱՆ ԱՌԱՋԱՐԿԻ**

|  |  |  |  |
| --- | --- | --- | --- |
| Հաշվեքննության առաջարկվող ուղղություն` (ծրագրային կետ) |  | *Ամսաթիվ`* |  |
| Կապը հաշվեքննության 2025-2027թթ. առաջնահերթությունների նախագծի հետ |  | | |
| Առաջարկի հեղինակ՝ |  | | |

**Հիմնավորում**

|  |
| --- |
| ***Հաշվեքննության տվյալ ուղղության (ծրագրային կետի) առաջադրման հիմնական պատճառները*** *– ամփոփ նկարագրություն առաջարկվող ուղղությամբ (ծրագրային կետի) օրինականության, կատարողականի առկա հիմնական պրոբլեմների, արդյունավետության (նպատակային, ռեսուրսային արդյունավետության և տնտեսման սկզբունքների պահպանման) հիմնական ռիսկերի մասին, որոնք պայմանավորում են հաշվեքննության իրականացման անհրաժեշտությունը:* |
| *Մեկնաբանություններ* |
| ***1. Էականություն***  *Հաշվեքննության առաջարկվող ուղղության (ծրագրային կետի) էականությունը գնահատելիս հաշվի առնվող գործոններն են.*   * *Առաջարկվող հաշվեքննության ուղղության (ծրագրային կետի) արդիականությունը (ժամանակին լինելը):* * *Կատարողականի ռիսկերի էականությունը (ռիսկերի տեղի ունենալու հավանականությունը և դրսևորման դեպքում հնարավոր ազդեցությունը հաշվեքննության ենթակա մարմնի/ ծրագրի/ միջոցառման նպատակների իրագործելիության վրա):* * *Առաջարկվող հաշվեքննության ուղղության (ծրագրային կետի) սոցիալական էականությունը (նկատի ունենալով հանրային շահը, քաղաքացիների կամ գործարար համայնքի շրջանակը, որոնք առնչվում են առաջարկվող ուղղությանը (ծրագրային կետին), ինչպես նաև թափանցիկության, հաշվետվողականության և լավ կառավարման ասպեկտները):* * *Առաջարկվող հաշվեքննության ուղղության (ծրագրային կետի) քաղաքականապես էականությունը (նկատի ունենալով պետության ռազմավարական և այլ փաստաթղթերով արտահայտված քաղաքականության միջոցառումների գերակայությունները):* * *Առաջարկվող հաշվեքննության ուղղության (ծրագրային կետի) ֆինանսական էականությունը (նկատի ունենալով բյուջետային ծախսերում, եկամուտներում, հանրային հատվածի ակտիվներում և/կամ պարտավորություններում տեսակարար կշիռը կամ բյուջեի էական փոփոխությունները):* |
| *Մեկնաբանություններ* |
| ***2. Հավելյալ արժեք ստեղծելու (փոփոխության) ներուժ***  *Հաշվեքննության հնարավոր ուղղության (ծրագրային կետի) հավելյալ արժեք ստեղծելու ներուժը գնահատելիս հաշվի առնվող գործոններն են.*   * *Իրատեսական և նոր առաջարկություններ ներկայացնելու հնարավորությունը, որոնց իրագործումը կառաջացնի զգալի տնտեսումներ և/կամ զգալիորեն կբարելավի հաշվեքննության առարկային ռեսուրսային և/կամ նպատակային արդյունավետությունը:* * *Հնարավորությունը, որ հաշվեքննությունը կհանգեցնի էական բարելավումների կատարողականի առկա պրոբլեմների և քաղաքացիներին ավելի լավ հանրային ծառայությունների մատուցման առումով (բացառությամբ՝ բյուջեի ավելացմամբ արդյունքների մեծացման ճանապարհով):* * *Հնարավորությունը, որ հաշվեքննությունը կբարելավի հանրային հաշվետվողականությունը, թափանցիկությունը և հանրային (հաշվեքննության ենթակա մարմնի) կառավարումը:* * *Փոփոխությունների ներուժը սահմանափակող էական գործոնների առկայությունը (տեխնիկական, մարդկային ռեսուրսների, քաղաքական, ֆինանսական և այլն):* * *Պետության (ինստիտուցիոնալ մակարդակում) / հանրության ցուցաբերած հետաքրքրությունը հնարավոր փոփոխությունների նկատմամբ:* |
| *Մեկնաբանություններ* |
| ***3. Հաշվեքննելիություն***  *Հաշվեքննության հնարավոր ուղղության (ծրագրային կետի) հաշվեքննելիությունը գնահատելիս հաշվի առնվող գործոններն են.*   * *Առաջարկվող ուղղության (ծրագրային կետի) հնարավոր ասպեկտները, որոնք գտնվում են ՀՊ մանդատից դուրս:* * *Հուսալի հաշվեքննության չափանիշների առկայությունը, որոնք թույլ կտան գնահատել առաջարկվող ուղղությամբ (ծրագրային կետի շրջանակում) հաշվեքննության առարկան (առկայության դեպքում խնդրում ենք ներկայացնել):* * *Հավանականությունը, որ առաջարկվող ուղղությամբ (ծրագրային կետի) հաշվեքննության համար ՀՊ-ն կունենա տեղեկատվության բավարար հասանելիություն (տեղեկատվության սահմանափակման առերևույթ ռիսկերի առկայության դեպքում խնդրում ենք ներկայացնել):* * *Բավարար հմտություններով մարդկային ռեսուրսներ՝ առաջարկվող ուղղությամբ (ծրագրային կետի) հաշվեքննության իրականացման համար:* * *Տվյալ ուղղությամբ (ծրագրային կետի) հաշվեքննության դեպքում հնարավոր հեղինակության ռիսկերը ՀՊ-ի համար:* |
| *Մեկնաբանություններ* |